**«Дарынды балаларға - талантты ұстаз»**

**республикалық педагогикалық олимпиадасын**

**ұйымдастыру және өткізудің** **Ережесі**

1. Жалпы ереже

1. «Дарынды балаларға - талантты ұстаз» Республикалық педагогикалық олимпиадасы (бұдан әрі – Педагогикалық олимпиада) мұғалімдердің дарынды балалармен –педагогикалық білім берудің барлық деңгейлерінде (ЖОО дейінгі, ЖОО-ның және ЖОО-нан кейінгі) жұмыс жасауға дайындықтың бір түрі болып табылады.

2. Педагогикалық олимпиада педагог тұлғасының шығармашылық еркіндігінің кеңістігін, зерттеушілік ізденістің бағытын таңдауды, педагогикалық өзін-өзі көрсету тәсілдерін, тұлғалық және кәсіби жолының одан әрі жолдарын шоғырландырады.

3. Осы Ереже ҚР «Білім туралы» заңына, 2020-2025 жылдарға арналған ҚР білім беруді және ғылымды дамытудың мемлекеттік бағдарламасына, ҚР жаңа формациялы педагогтың үздіксіз педагогикалық білім берудің Тұжырымдамасына сәйкес жасалған.

1. Олимпиаданың мақсаты мен міндеттері

4. Педагогикалық олимпиаданың мақсаты – жас педагог қызметкерлердің шығармашылық әлеуетін және өзін-өзі дамыту үшін жағдай жасау; білім беру жүйесін жетілдіруге жас мұғалімдердің белсенді кәсіби көзқарасын қалыптастыру.

1. Педагогикалық олимпиаданың міндеттері:

- педагогикалық мамандықтың мәртебесін және беделін арттыру;

- жас педагогтардың әдістемелік деңгейін жетілдіру;

- жас педагогтарды оқу-тәрбие үрдісінде инновацияларды іздеу және іске асыруға ынталандыру;

- эксперименттік және инновациялық жұмыста кәсіби батылдық пен дербестікті дамыту;

- жас мамандардың педагогикалық қызметін талдау және өзін-өзі жетілдіру, олардың шығармашылық қабілеттерін және белсенді кәсіби позициясын дамыту үшін жағдай жасау

- жас мамандардың кәсіби қоғамдастығында кәсіби қарым-қатынас, өзін-өзі көрсету және әріптестерін қолдау үшін мүмкіндік жасау.

1. Педагогикалық олимпиаданың құрылымы мен қатысушылары

6. Педагогикалық олимпиаданың сатыланған құрылымы бар:

**I** саты - педагогикалық жоғары оқу орындарында оқуын жалғастыруға бағытталған білім беру ұйымдарының жоғары сынып оқушылары.

Конкурс тапсырмаларын орындау барысында оқушылар: педагогикалық мамандықты таңдауға дайындықтарын, тұлғаның педагогикалық бағытын, педагогикалық эрудициясын, жалпы мәдениеттік және интеллектуалдық даму деңгейлерін көрсете алады.

II саты – педагогикалық университет, институт студенттері (II – IV курс), педагогикалық колледждің жоғарғы курс студенттері.

Олимпиада мазмұны тұлғаның өзін-өзі анықтауда кәсіби деңгейін, оларды кәсіби-педагогикалық жағдаяттар мен міндеттерді шешу барысында педагогикалық білім деңгейлерін көрсете алатын конкурс тапсырмаларын қамтиды.

III саты - магистранттар.

Олимпиада мазмұны магистранттарға кәсіби педагогикалық қызметтің деңгейін, сонымен қатар, педагогикалық зерттеу қызметінің шеберлігін, педагогикалық білім беруді, педагогтың жеке кәсіби маңызды қасиеттерін көрсете алатын конкурс тапсырмаларын қарастырады.

IV саты – жас педагогтер, психологтар мен тәлімгерлер. (қатысушылардың еңбек өтілі **5 жылдан** аспауы тиіс.)

Олимпиаданың мазмұны нақты білім беру үдерісі жағдайында кәсіби педагогикалық шеберлікті көрсетуге мүмкіндік беретін конкурстық тапсырмаларды қарастырады; кәсіби педагогикалық қызмет саласында педагог тұлғасының өзін-өзі анықтау және шығармашылық тұрғыдан өзін-өзі іске асыру қабілетін қарастырады.

7. Педагогикалық олимпиаданың әрбір сатысы белгіленген тәсілдерге негізделеді, сондықтан конкурстың педагогикалық тапсырмаларын іріктеу барысында олардың жалпы кәсіби біліктіліктің төрт деңгейлік жүйесіне сәйкес күрделенуін қарастырады:

1 деңгей – педагогикалық тапсырмаларды аудитория жағдайында оқу материалдарымен, жаттығулармен, мәтіндік тапсырмалармен (жоғары сынып оқушылары) т.б. жұмыс барысында шеше білу;

2 деңгей – педагогикалық тапсырмаларды педагогикалық қызмет үзінділерін рөлдік ойындар элементтерін пайдалану арқылы т.б. модельдеу барысында аудитория жағдайында және педагогикалық практика барысында (студенттер) шеше білу;

3 деңгей – педагогикалық тапсырмаларды мектеп практикумдарын, педагогикалық практикалар (студенттер, магистранттар) өткізу процессінде шеше білу және жоспарлау;

4 деңгей – білім беру үрдісінде педагогикалық тапсырмаларды шешу және жоспарлау (жас педагогтер, психологтар, тәлімгерлер).

1. Педагогикалық олимпиада жеңімпаздарын анықтаудың жалпы өлшемдері

8. Бағалау өлшемдері:

- жүйелілік және дәйектілігі;  
- кәсіби қызмет динамикасы;   
- материалдардың жан-жақтылығы мен толықтығы;  
- материалдың эстетикалық безендірілуі.

9. Өзін-өзі таныстыру кезінде:

- шығармашылық жұмысты таныстырудағы дайындық дәрежесі;  
- өз жұмысының жетістіктері мен сәтсіздіктеріне жан-жақты талдау жасай білуі;   
- ақпараттық және компьютерлік технологияларды пайдалануы;  
- ауызша сөйлеу өнері (айқындылығы, мәнерлілігі, образдылығы, сауаттылығы);  
- импровизациялық қабілеті;  
- аудиторияға ықпал ету дәрежесі.

10. Жалпы мәдениеті:

- ой-өрісі және ойлау қабілетінің ерекшелігі;

- коммуникативті мәдениеті.

11. Презентация материалдарын, сабақ фрагментін бағалау критерийлері:

- құзыреттілік (әдістемелік сауаттылығы, білімнің тұрақтылығы, АКТ-ны қолдану, психологиялық атмосфера, сабақтың мақсаттары мен міндеттерін жүзеге асыруы);

- рефлексивті (қатысушының жұмыс тақырыбы бойынша жеке ұстанымы, педагогикалық құралдарды аргументті таңдау, өзіндік табыстылық қабілетінің деңгейін анықтау).

1. Олимпиада кезеңдері

12. Педагогикалық олипиада бірнеше кезеңдерден тұрады:

I кезең – аймақтық

II кезең – қорытынды, Қазақстан Республикасының білім және ғылым министрлігінің «Дарын» республикалық ғылыми-практикалық орталығы өткізеді.

1. Педагогикалық олимпиаданың ұйымдастыру комитеті мен

қазылар алқасы

13. Педагогикалық олимпиаданы дайындау және өткізуді республикалық ұйымдастыру комитеті жүзеге асырады (бұдан әрі - Ұйымдастыру комитеті).

14. Ұйымдастыру комитеті мынадай функцияларды жүзеге асырады:

- түскен конкурстық материалдардың тәртібін үйлестіреді;

- Педагогикалық олимпиаданың қатысушылары ұсынған материалдарға сараптама өлшемдерін әзірлейді;

- Педагогикалық олимпиаданың қорытынды кезеңіне қатысушыларға тапсырмаларды әзірлейді;

- Педагогикалық олимпиаданың іріктеу кезеңі нәтижелерін техникалық өңдеуде жүзеге асырып, қорытынды кезеңіне қатысушылардың құрамын анықтайды;

## - Педагогикалық олимпиаданың қорытынды кезеңінде қазылар алқасының жұмысын ұйымдастырады;

- қорытындысын шығарады және салтанатты марапаттау рәсімінің ұйымдастырылуына қатысады;

- Педагогикалық олимпиаданың өткізу орны мен күнін, тәртібін белгілейді.

15. Ұсынылған жұмыстар санына байланысты, Ұйымдастыру комитеті қатысушылар арасынан аймактык кезеңінен қорытынды кезеңіне қатысушылар құрамын анықтау құқығын өзіне қалдырады.

16. Конкурс іс-шараларын бағалау үшін қазылар алқасы құрылады. Қазылар алқасының құрамын Педагогикалық олимпиаданың Ұйымдастыру комитеті құрады.

17. Қазылар алқасының құрамына республиканың алдыңғы қатарлы педагогикалық жоғары оқу орындарының, колледждердің ғалымдары, түрлі деңгейдегі кәсіби шеберлік байқауларының жеңімпаздары, педагогикалық қоғамдастық өкілдері кіреді.

1. Педагогикалық олимпиаданың жеңімпаздарын марапаттау

18. Педагогикалық олимпиаданың жеңімпаздары "Дарын" Республикалық ғылыми-практикалық орталығының І, ІІ, ІІІ дәрежелі дипломдары және грамоталарымен марапатталады.

19. Педагогикалық олимпиаданың барлық қатысушыларына сертификаттар тапсырылады.

20. Педагогикалық олимпиаданың қорытындысы бойынша бірлескен педагогикалық жобалар, оларды іске асыру бойынша бірлескен шешімдер қабылданып, республикамыздың педагогикалық қоғамдастығымен байланысты кеңейту.

1. Қаржыландыру

21. Қаржылық шығындар бекітілген сметаға сәйкес жүргізіледі.

22. Олимпиадаға қатысушылардың іс-сапар шығындары жіберуші жақтың есебінен төленеді /өз қаражатынан/.

23. Олимпиада қатысушылардың тіркеу жарнасы арқылы ұйымдастырылып, өтеді.

24. Тіркеу жарнасының мөлшерін іс-шара ұйымдастырушылары белгілейді.